Publication: Magyar Közlöny
Issue: MK-2006-94 (Year: 2006, Number: 94)
Era: 2004-2010
Section: 1990. VII. 5. [2/1990. (VII. 5.) Korm. rendelet]
Paragraph Index: 326

94. szám „ … 5. A Miniszterelnöki Hivatal, mint intézmény gazdálkodása A Hivatal gazdálkodását a Miniszterelnöki Hivatal igazgatása alcímen, a Központi Szolgáltatási Főigazgatóság és a Fejezeti kezelésű előirányzatok címen keresztül fejti ki. A Hivatal szervezetét miniszter vezeti, és irányítja a Hivatal szakmai munkáját, gazdálkodási tevékenységét. A Hivatal, valamint az irányítása és felügyelete alá tartozó költségvetési szervek és feladatok működéséhez szükséges előirányzatokat a Magyar Köztársaság költségvetéséről szóló törvény X. Miniszterelnökség fejezete tartalmazza, melyet a mindenkor érvényes jogszabályok, továbbá a fejezeten belül érvényes belső szabályok figyelembevételével használ fel. A Hivatal a „Miniszterelnökség” költségvetési fejezettel kapcsolatban – a költségvetési törvényben meghatározott címek kivételével – ellátja mindazokat a feladatokat, amelyeket jogszabály a fejezetek irányító szervei hatáskörébe utalnak. A Hivatal az alaptevékenysége mellett vállalkozási tevékenységet nem folytat.”

Source: https://magyarkozlony.hu/hivatalos-lapok/bf323688ebda5dd31e67ac398bd4b1323a7bd28a/dokumentumok/7bd824bfa5f94d18b68a947d3497943c4c2cbf34/letoltes